**Molėtų rajono savivaldybės taryba**

**SPRENDIMAS**

**DĖL SAVIVALDYBĖS ILGALAIKIO MATERIALIOJO TURTO NUOMOS SUTARČIŲ ATNAUJINIMO**

2020 m. balandžio 30 d. Nr. B1-122

Molėtai

Vadovaudamasi Lietuvos Respublikos civilinio kodekso 6.482 straipsniu, Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalimi, Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo, patvirtinto Molėtų rajono savivaldybės tarybos 2019 m. lapkričio 27 d. sprendimu Nr. B1-254 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo patvirtinimo”, 47 punktu, atsižvelgdama į Dominykos Kilnaitės 2020 m. balandžio 23 d. prašymą, UAB EKO PRO 2020 m. balandžio 24 d. prašymą Nr. 04-01,

Molėtų rajono savivaldybės taryba n u s p r e n d ž i a:

1. Atnaujinti nuo 2020 m. gegužės 7 d. 5 (penkerių) metų laikotarpiui savivaldybės ilgalaikio materialiojo turto nuomos 2015 m. gegužės 8 d. sutartį Nr. T5-47 su Dominyka Kilnaite dėl 43,02 kv. m ploto patalpų ( iš jų: 37,98 kv. m plane pažymėtos 1-31 (23,77 kv. m); 1-30 (7,96 kv. m); 1-32 (1,64 kv. m); 1-33 (2,83 kv. m); 1-34 (1,78 kv. m) ir 5,04 kv. m bendro naudojimo patalpos plane pažymėtos 1-27; visas bendro naudojimo patalpos plotas 17,13 kv. m) negyvenamoje patalpoje - ambulatorijoje (registro Nr. 90/66166; plane pažymėta 1D2; unikalus Nr. 6299-4003-0010:0003), esančioje Molėtų r. sav., Giedraičių sen., Giedraičių mstl., Vilniaus g. 32-1, komercinei veiklai vykdyti.
2. Atnaujinti nuo 2020 m. gegužės 7 d. 5 (penkerių) metų laikotarpiui savivaldybės ilgalaikio materialiojo turto nuomos 2015 m. gegužės 8 d. sutartį Nr. T5-48 su EKO PRO dėl 22,89 kv. m ploto patalpų (iš jų: 17,85 kv. m patalpa plane pažymėta 1-28 ir 5,04 kv. m bendro naudojimo patalpos plane pažymėtos 1-27; visas bendro naudojimo patalpos plotas 17,13 kv. m) negyvenamoje patalpoje - ambulatorijoje (registro Nr. 90/66166; plane pažymėta 1D2; unikalus Nr. 6299-4003-0010:0003), esančioje Molėtų r. sav., Giedraičių sen., Giedraičių mstl., Vilniaus g. 32-1, sandėliavimo ir kurjerio veiklai vykdyti.

3. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1, 2 punktuose nurodyto turto nuomos sutartis, perdavimo ir priėmimo aktus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Saulius Jauneika